Bovi

Bovi jẹ́ aláwàdà, òṣèré, àti ònkọ̀wé ọmọ orílẹ̀-èdè Nàìjíríà, Ó ti gbé ètò Man on Fire kan tó gbajúmọ̀ jákè-jádò agbáyé.

 Ìbẹ̀rẹ̀ ayé àti ẹ̀kọ́ rẹ̀
Bovi Ugbona ni wọ́n bí nu ìlú Bìní tí ó jẹ́ olú Ìlú fún Ìpínlẹ̀ Ẹdó, ó lọ sí ilé-ẹ̀kọ́ alákọ̀ọ́bẹ̀rẹ̀  ti UNIBEN ní ọdún 1991, ó tún wọlé sílé-ẹ̀kọ́ ti Ìjọba àpapọ̀  Ìlú Ugheli ní Ìpínlẹ̀ Delta, àwọn òbí rẹ̀ mu kúrò ní ilé-ẹ̀kọ́ yí lọ sí ilé-ẹ̀kọ́ girama ti Edokpolor ní ìlú Bìní tí wọn ń gbé, kí wọ́n lè baà mójú to. Àmọ́ ẹ̀kọ kó ṣojú mímu fun ni wọ́n bá tún mu sí ilé-ẹ̀kọ́ girama ti Onicha-_Olona. Lẹ́yìn tí ó parí ilé-ẹ̀kọ́ náà, ó wọ ilé-ẹ̀kọ́ Yunifásitì ní ọdún 1998 ní Ìpínlẹ̀ Delta níbi tí ó ti kẹ́kòọ́ nípa eré-oníṣẹ.

 Iṣẹ́.rẹ̀ gẹ́gẹ́ bí aláwàdà 
Ó bérẹ̀ iṣẹ́ àwàdà ṣíse ní inú oṣù Kẹrin ọdún 2007, níbi tí ó ti kọ́kọ́ fara hàn nínú eré Extended Family, tí ó jẹ́ wípé òun náà ni ó kọọ́ tí ó darí rẹ̀ tí ó sì gbe jáde.
 eré náà gbajúmọ̀ gidi, nígbà tí yóò fi di ọdún 2008, Bovi ti ń kópa nínú àwọn ètò ọlọ́kan-ò-jọkan káàkiri ní orílẹ̀-èdè Nàìjíríà.
Ó di gbajú-gbajà látàrí ipa rẹ̀.nínú ètò Nite of 1000 Laughs tí ọ̀gbẹ́ni Opa Williams gbé kalẹ̀ ní ọdún 2013. Nínú ètò kan tí òun náà gbé kalẹ̀ tí ó pè ní  Bovi- Man on Fire ní ọdún 2014, ni ó ti ṣe àfihàn àwọn òṣèré olórin jànkàn-jànkàn bí Jarule àti Ashanti hàn. Ètò yí ti fún Bovi ní ànfaní láti ṣe ìrìn-àjò lọ sí àwọn orílẹ̀-èdè bíi Amẹ́ríkà, London, Melbourn àti Toronto ní ọdún 2017. Lẹ́yìn tí ó padà dé sí orílẹ̀-èdè Nàìjíríà  ní ọdún 2019, ó bẹ̀rẹ̀ ètò míràn tí ó pè ní "BACK TO SCHOOL  Bovi ti ní ìbáṣepọ̀ tó Yanrantí pẹ̀lú àwọn akẹgbẹ́ rẹ̀ ní inú iṣẹ́ àwàdà bí :  I Go Dye, I Go Save, Basketmouth, Buchi, Odogwu, Okey Bakassi, Julius Agwu àti bẹ̀ẹ́ bẹ̀ẹ́ lọ.

 Àwọn eré tí ó ti kópa 
Bovi kọ́kọ́ gbé  eré rẹ̀ àkọ́kọ́ jáde tí ó pè ní  It's Her Day'' ní ọjọ́ Kẹsàán oṣù kẹsàán ọdún 2016.Wọ́n yàn án fún amì-ẹ̀yẹ AMVCA gẹ́gẹ́ bí aláwàdà tó peregedé jùlọ. Wọ́n tún yàn án fún amì-ẹ̀yẹ yí fún ìgbà kẹta fún iṣẹ́ tí ó yàn láàyò.

Àwọn Ìtọ́kasí

 Àwọn Ìtàkùn ìjásóde 
Twitter page

Ẹ̀ka:Àwọn ọjọ́ìbí ní 1979
Category:21st-century Nigerian male actors
Ẹ̀ka:Àwọn ènìyàn alààyè
Category:Male actors from Delta State
Category:Nigerian actors
Category:Nigerian comedians
Category:Nigerian directors
Category:Nigerian producers
Category:Nigerian writers